Ledi Gaga, Robert De Niro va o‘z restoraniga ega boshqa Gollivud yulduzlari (foto)

Taniqli insonlar nafaqat kinoda rol o‘ynab, sahnada qo‘shiq kuylashadi, balki ular biznes qilishga ham vaqt topadi. Ayniqsa, restoran biznesi kabi mashhur yo‘nalishda. Ular uchun ommabop tendensiyalardan biri o‘z restoranini ochishdir.

Ledi Gaga

Xonandaning ota-onasi Jozef va Sintiya Germanotta 2012-yilda Nyu-Yorkda Joanne Trattoria restoranini ochgan. “Oshpazlik kitobi” muallifi Art Smit bosh oshpaz. Ledi Gaganing o‘zi restoranning biznes sherigi hisoblanadi. Xonandaning xolasi nomini olgan restoranda italyan taomlari tayyorlanadi. U yerda Gaganing ko‘rinish berishi tashrif buyuruvchilar uchun quvonchli holdir.
Jay-Z

2003-yilda qo‘shiqchi Nyu-Yorkda birinchi 40/40 klubini ochdi. Tez orada ular beshtaga yetdi, ammo Las-Vegas va Atlantik sitidagi barlar raqobatga dosh bera olmadi. Bruklin va Atlanta aeroportidagi muassasalar hamon ochiq.  Barlar ichimliklar va gazaklarning keng tanlovini taklif qiladi.
Rayan Gosling

Aktyor Los-Anjelesdagi Tagine marokash restoranining investorlaridan biri. Restoran veb-saytida aytilishicha, aktyor oshpaz Abdessamad Benamerning bir nechta taomlarini tatib ko‘rganidan keyin uni ochishga qaror qilgan va umrining oxirigacha shunday ovqatlanishga tayyorligini aytgan. Oshpaz Ben shundan beri u yerda oshxonani boshqarib keladi.
Robert de Niro

Afsonaviy aktyor uzoq vaqtdan beri muvaffaqiyatli restorator sifatida tanilgan. 1994-yilda u Nyu-Yorkda Nobu restoranini ochdi. Oshpaz esa Nobu Matsushita. O‘shandan beri tarmoq besh qit’ada 39 ta restoran va sakkizta hashamatli mehmonxonaga aylandi. De Niro, shuningdek, Tribeca Grill va Locanda Verde restoranlarining ham egasiga aylandi.
Chenning Tatum

Aktyor Nyu-Orleanda Saints and Sinners’ni bolalikdagi do‘sti Keyt Kurts bilan hamkorlikda ochdi. Restoranda timsoh dumi yoki qisqichbaqa go‘shtidan pirog kabi mahalliy taomlar taqdim etiladi.
Tay Barrell

Aktyor Yuta shtatidagi Park-Siti shahrida The Eating Estabment’ni ochdi. Aniqrog‘i, u ushbu binoda qirq yildan ko‘proq vaqt davomida mavjud bo‘lgan qahvaxona tushunchasini to‘liq yangiladi. Keyinchalik uning yaqinida aktyor The Beer Bar nomi bilan bar ochdi.
Jon Bon Jovi

Nyu-Jersidagi ikkita JBJ Soul oshxonasi an’anaviy amerika taomlari bilan xizmat qiladi, ammo menyuda narxlar yo‘q: muassasa xayriya asosida ishlaydi. Xonanda bu konsepsiyani 2011-yilda muhtojlar tekin ovqatlanishi uchun o‘ylab topgan.